আমাদের বাংলায় বিশ্বকবি রবীন্দ্রনাথ ঠাকুরই প্রথম সাধারন মানুষের সাধারন কথাকে তার গানে, কবিতায়, গল্পে এবং উপন্যাসে তুলে ধরেছেন। কাজী নজরুল আরো বেশী করে এই রীতিকে জনপ্রিয় করে তুলেছিলেন। নিজের বলা ঘরের কথামালায় যে গান, গল্প, কবিতা আর উপন্যাস হতে পারে সাধারন বাঙ্গালীর তা ছিলো চিন্তার বাহিরে। সংস্কৃতের কঠিণ ভাষায় বা মিশ্রিত বাংলায় গল্প উপন্যাসে সাধারন বাঙ্গালীর মনের খোরাক মিটত না। রাবীন্দ্রীক যুগের পর থেকেই বাঙ্গালী আরো বেশী করে সাহিত্যে মনোনিবেশ করা শুরু করে। নিজের ভাষাকে ভালোবাসতে শেখে। পাকিস্তানী শাসকেরা মনে করেছিলো যেহেতু বাংলার মুসলমানরা মুসলিম লীগকে ভোট দিয়েছিলো এবং পাকিস্তান প্রতিষ্ঠার জন্যে নিজেদের জীবনকে বাজী রেখেছিলো তাই মুসলমানিত্বের দোহাই দিয়ে উর্দু ভাষাকে রাষ্ট্রীয় ভাষা হিসেবে মেনে নিবে। কিন্তু বাঙ্গালী তাদের সেই ধারনাকে ভ্রান্ত প্রমাণিত করে প্রতিবাদে ফেটে পরে প্রথমদিন থেকেই। এইযে ভাষার প্রতি ভালোবাসা এটা প্রতিষ্ঠিত হয়েছে বিশ্বকবি এবং কাজী নজরুলের সাহিত্য কর্ম থেকেই। সেইসময় জ্ঞানতাপস ডঃ মোহাম্মদ শহীদুল্লাহ সহ বাংলার অসংখ্য লেখক সাহিত্যিক কবি ছাত্র শিক্ষক মায়ের ভাষাকে প্রতিষ্ঠিত করতে নিরন্তন চেষ্টা চালিয়ে গেছেন। রাজনীতিক নেতাদের পাশাপাশি এইসব মহান জ্ঞানীগুনীদের আন্তরিক প্রচেষ্টা, লেখালেখি, রাস্তায় নেমে আসা সব কিছু এক দাবীর মধ্যে এসে মিলিত হয়েছিলো।